Studenti prava na Floridi daju besplatne savjete u siromašnim četvrtima
Program podržava jedna neprofitna udruga koju je utemeljio američki Kongres kako bi pomogla revitaliziranju američkih zajednica
Studenti Sveučilišta A&M obilaze četvrti gdje živi ljudi nižih primanja i objašnjavaju im pravne aspekte ovrha nad kućama i prevara vezanih uz refinanciranje stambenih zajmova Studenti prava obilaze jednu siromašniju četvrt tražeći vlasnike kuća kojima prijeti ovrha. I dok idu jednom ulicom u predgrađu Orlanda ne moraju dugo tražiti žrtve krize američkog tržišta nekretnina. Ova kuća u vlasništvu je Louvon i Thomasa Robersona. Robersonovi muku muče s tim da ostanu u svom domu. Platili su jednoj kompaniji da im pomogne modificirati hipotekarski zajam, međutim, do modifikacije nije došlo, a novac koji su platili toj kompaniji nikad nije vraćen. "Dali su nam stopostotno jamstvo o povratu novca ako modifikacije ne uspije. To nam se svidjelo jer ako ne bi bili u stanju izvršiti modifikaciju, vratili bi nam cijeli iznos. Izgledalo je kao da ne možemo ništa izgubiti." Robersonovi danas pohađaju posebni tečaj na pravnom fakultetu floridskog Sveučilišta A&M, gdje im studenti prava pomažu da podnesu tužbe posebnim sudovima za manje odštetne zahtjeve kako bi povratili svoj novac. Jedna od njih je Christy Collins. "Gospodarstvo je u tako teškoj situaciji zbog svih ovih ovrha i sličnih stvari. Tako da ljudi očekuju neku vrstu odgovora." Prema istraživanju istraživačkog Centra Pew, četvrti s velikim brojem imigranata i manjina, snažno su pogođene ovrhama kuća i stanova. Neki stanovnici ne govore engleski. Silvestre Plasencia imigrant je s Kube. On nije razumio uvjete varijabilne kamatne stope u svom hipotekarskom zajmu kad je potpisao ugovor o kupnji kuće tijekom svojevrsne eksplozije u stambenom sektoru. Poput mnogih drugih u njegovoj četvrti, u recesiji je izgubio posao i sad mu prijeti ovrha. "Ne znam. Ne znam što ću učiniti? Što uistinu mogu učiniti?" – pita se on. Više od dva milijuna američkih domova trenutno se nalazi u jednoj od faza ovrhe. Samo u Floridi preko 150 domova je dobilo obavijest o izvršenju ovrhe u srpnju – najveći broj u cijeloj zemlji nakon Kalifornije. Profesorica prava na Sveučilištu A&M Eunice Caussade-Garcia kaže da je ova kompanija dovela do poplave kompanija koje nude pomoć pri refinanciranju hipotekarskih zajmova. "To nisu legitimne kompanije i u biti ono što se događa jest da one jednostavnu kradu ljudima novac i, nažalost, u mnogim slučajevima, ljudi gube svoje kuće i stanove unatoč tome što su zatražili pomoć." Prema podacima privatne Udruge bankara za hipotekarske zajmove, stopa ovrhe i dalje raste. Tako da se studenti iz naše priče, dok stječu pravna iskustva iz "stvarnog svijeta", nadaju da će biti zadnja linija obrane za obitelji kojima prijeti gubitak domova.